પાકિસ્તાનની પહેલી વિકેટ શરજીલ ખાનની પડી હતી. શરઝીલ ખાન રૈનાનાં બોલમાં ચોગ્ગો ફટકારવા જતા માત્ર 17 રન પર પંડ્યાનાં હાથે શાનદાર કેચ આઉટ થયો હતો. બીજી વિકેટ શહેઝાદની પડી હતી. શહેઝાદ 25 રન પર બુમરાહનાં બોલમાં જાડેજાનાં હાથે કેચ આઉટ થયો હતો. ગત્ત મેચમાં બાંગ્લાદેશની સામે ફટકાબાજી કરનાર પાકિસ્તાની કેપ્ટન આફ્રીદી આ મેચમાં ફ્લોપ સાબિત થયો હતો. તેને હાર્દિક પંડ્યાએ માત્ર 8 રનમાં જ પેવેલિયન ભેગો કર્યો હતો. સિક્સની લહાયમાં આફ્રીદી કોહલીને કેચ આપી બેઠો હતો.